41α. ΑΠΟΦΑΣΙΣ ΤΟΥ ΑΝΤΙΠΡΟΕΔΡΟΥ ΚΥΒΕΡΝΗΣΕΩΣ ΚΑΙ ΤΟΥ ΥΠ.  ΟΙΚΟΝΟΜΙΚΩΝ Αριθ.Δ.14077 της 9/13 Δεκ. 1967 (ΦΕΚ  Β΄ 735) Περί επανασυστάσεως και συμπληρώσεως Επιτροπών παρά τη Γενική Διευθύνσει Φορολογίας του Υπουργείου Οικονομικών. Έχοντες υπ’ όψιν τας διατάξεις του άρθρ. 4 του Α.Ν. 176/1967 «περί αντικαταστάσεως Διοικητικών Συμβουλίων, Νομικών Προσώπων Δημοσίου Δικαίου και Οργανισμών κλπ.», αποφασίζομεν: 1.(Επανασυνιστάται η Επιτροπή καθορισμού του μέσου όρου των τιμών του άρθρ. 7 Νόμ. 4056/1960 και ορίζεται η σύνθεσίς της. Βλ. τόμ. 30 σελ. 234). 2-3.(Προστίθεται διάταξις εις την παρ. 6 άρθρ. 1 της υπ’ αριθ. Δ.6741/1967 ομοίας. Βλ. ανωτ. αριθ. 27α και τόμ. 30 σελ. 210 και 223-224). 4.Θεωρούνται διατηρηθείσαι αι, υπό των, εις εκτέλεσιν ενίων διατάξεων του Τελωνειακού Δασμολογίου Εισαγωγής ή ετέρων νόμων, εκδοθεισών υπουργικών αποφάσεων, προβλεπόμεναι Επιτροπαί καθορισμού δυναμικότητος βιομηχανιών και ελέγχου της νομίμου χρησιμοποιήσεως υπό τούτων των, επί μειωμένω δασμώ ή άνευ καταβολής του οικείου φόρου καταναλώσεως, παραλαμβανομένων ειδών και υπό την εν ταις αποφάσεσι ταύταις καθοριζομένην σύνθεσιν. 5.Εις τας διατηρουμένας, δια του άρθρ. 4 της υπ’ αριθ. Δ.6741/24.6.1967 αποφάσεως ημών, Επιτροπάς της παρ. 1 του άρθρ. 14 του Νόμ. 4459/1965 νοούνται περιλαμβανόμεναι πάσαι αι υπό του Τελωνειακού Κώδικος προβλεπόμεναι Επιτροπαί, ως και η υπό του Ν.Δ. 3344/1955 προβλεπομένη Επιτροπή Προμηθείας Υπηρεσιακού Ιματισμού Τελωνοφυλακής κλπ. 6.Εις τα μέλη των, περί ων η παρούσα, Επιτροπών ουδεμία καταβάλλεται αμοιβή ή αποζημίωσις. Η παρούσα δημοσιευθήτω δια της Εφημερίδος της Κυβερνήσεως. 